laion/Wikipedia-Exotic huggingface dataset:
Sheer Heart Attack

Sheer Heart Attack (בעברית: התקף לב חמור) הוא האלבום השלישי של להקת הרוק הבריטית קווין. האלבום יצא בנובמבר 1974 וזכה להצלחה מסחרית רבה, לראשונה בתולדות הלהקה. על אף שהלהקה עדיין לא הרוויחה הרבה מהאלבום בגלל חוזה שלטענתם היה לא הוגן. מצבם הכלכלי וחוסר שביעות רצונם מחברת התקליטים גרמו להם בסופו של דבר לעבור לחברת EMI עבור האלבום הבא. (שאף מתחיל בשיר שנאה שמוקדש לנורמן שפילד). האלבום הוא רב-גוני ומכיל שירי הארד רוק והבי מטאל לצד שירים מעודנים של מוזיקה קלאסית, סאונד שהפך להיות מזוהה עם הלהקה ויתפתח גם באלבומים הבאים. יש אף האומרים שהאלבום הוא הקדמה לאלבום הבא, A Night at the Opera. כמו כן, על פי פרדי מרקיורי עצמו, השיר In The Lap of the Gods הוא פרולוג לשיר Bohemian Rhapsody. השיר "Bring Back That Leroy Brown" שכתב מרקיורי, ספג את השראתו משירו של ג'ים קרוצ'י "Bad, Bad Leroy Brown" והוקדש לזמר שנהרג בתאונת מטוס מספר חודשים לפני הוצאת האלבום. Brighton Rock (בריאן מיי) (5:08) Killer Queen (פרדי מרקיורי) (2:57) * Tenement Funster (רוג'ר טיילור) (2:48) Flick of the Wrist (מרקיורי) (3:20) Lily of the Valley (מרקיורי) (1:43) Now I'm Here (מיי) (4:10) * In the Lap of the Gods (מרקיורי) (3:20) Stone Cold Crazy (קווין) (2:12) Dear Friends (מיי) (1:07) Misfire (דיקון) (1:50) Bring Back That Leroy Brown (מרקיורי) (2:13) She Makes Me (Stormtrooper in Stilettos) (מיי) (4:08) In the Lap of the Gods...Revisited (מרקיורי) (3:42) "Stone Cold Crazy (1991 Bonus Remix by Michael Wagener)" ((דיקון/מיי/מרקיורי/טיילור) Now I'm Here (Live at Hammersmith Odeon, December 1975) Flick of the Wrist (BBC Session, October 1974) Tenement Funster (BBC Session, October 1974) Bring Back That Leroy Brown (A Cappella Mix 2011) In the Lap of the Gods ... Revisited (Live at Wembley Stadium, July 1986) המסומנים יצאו כסינגלים. כל השירים מבוצעים על ידי פרדי מרקיורי, למעט Tenement Funster ו(She Makes Me (Stormtrooper in Stilettos, המבוצעים על ידי רוג'ר טיילור ובריאן מיי בהתאמה. כמו כן, טיילור ומיי מבצעים קולות רקע בחלק מהשירים שמבוצעים על ידי מרקיורי. למרות השמות, אין דמיון רב בין השירים In the Lap of the Gods ו-In the Lap of the Gods...Revisited. מדיה וקבצים בנושא Sheer Heart Attack בוויקישיתוף מידע על האלבום Sheer Heart Attack באתר MusicBrainz מידע על האלבום Sheer Heart Attack באתר AllMusic האלבום Sheer Heart Attack באתר Discogs האלבום Sheer Heart Attack באתר ספוטיפיי
גביע דייוויס 1927

אתגר הטניס הבינלאומי 1927 (באנגלית: 1927 International Lawn Tennis Challenge) הייתה התחרות ה-22 במניין של מה שנודע היום כ"גביע דייוויס". מחזיקי הגביע היו נציגי ארצות הברית ומשחק הגמר נערך בארצות הברית. לתחרות נרשמו 25 נבחרות שחולקו ל-2 בתים- "בית אמריקה" ו-"בית אירופה". בין מנצחי הבתים נערך משחק על הזכות להתמודד עם מחזיקת הגביע על התואר. במשחק זה נבחרת צרפת ניצחה את נבחרת יפן. המשחק על התואר נערך ב-8-10 בספטמבר 1927 בפילדלפיה, ארצות הברית. נבחרת צרפת התמודדה על התואר נגד נבחרת ארצות הברית וניצחה בתוצאה 2:3. בית זה כלל 4 נבחרות, כולל יפן. מנצחת הבית בשנים האחרונות נבחרת אוסטרליה לא השתתפה בתחרות בפעם השנייה ברציפות. לראש הבית הגיעה נבחרת יפן. הבית כלל 21 קבוצות, כולל דרום אפריקה והודו הבריטית. לאחר משחקים מוקדמים החלו משחקי רבע הגמר. המשחק בין מנצחי הבתים התקיים בבוסטון, ארצות הברית במהלך 25-27 באוגוסט 1927. נבחרת יפן הפסידה לצרפת עם התוצאה 3:0. בכך הצרפתים התקדמו למשחק נגד מחזיקת הגביע בפעם השלישית ברציפות. נתונים על התחרות
דולב קליפורני

דולב קליפורני (שם מדעי: Platanus racemosa) הוא מין של עץ, יליד מדינת קליפורניה שבארצות הברית, בה הוא גדל במספר סוגים של בתי גידול: בקניונים, על גדות מעיינות, ולאורך נחלים ונהרות. עץ זה מגיע לגובה של 35 מטרים ולקוטר גזע של עד מטר אחד. הגזע בדרך כלל מתחלק לשניים או יותר גזעים גדולים ולסניפים רבים. הקליפה עשויה טלאים בצבעי בז', לבן, צהבהב, אפור, ורדרד, וחום בהיר. קליפה מבוגרת הופכת כהה יותר ומתקלפת. עלה גדול עשוי להגיע עד לרוחב של 25 סנטימטר ולו שלוש או חמש אונות. עלים חדשים הם בצבע ירוק שקוף בהיר וצמרי במקצת. בסתיו, העץ משיר כמויות עצומות של עלים יבשים בגוון זהוב אדמדם. התפרחת מורכבת מכמה ראשי פרחים כדוריים. נקבת הפרח מתפתחת לאשכולות פרי כדוריים שכל אחד מהם הוא פרי יבש בעל זרע בודד בצבע חום-אדום-צמריו שעיר. העץ הקשה גס ומחוספס, וקשה לפיסול ועבודה. העץ ניטע כעץ נוף בנופי גינות ציבוריים ופרטיים, במטרה להצל על המבנים ולקררם, כחלק מבנייה ירוקה. האבקה והשערות על עלים ופרחים יכולה לגרום לתגובות אלרגניות . דולב (עץ) מדיה וקבצים בנושא דולב קליפורני בוויקישיתוף דולב קליפורני, באתר ITIS (באנגלית) דולב קליפורני, באתר NCBI (באנגלית) דולב קליפורני, באתר האנציקלופדיה של החיים (באנגלית) דולב קליפורני, באתר Tropicos (באנגלית) דולב קליפורני, באתר GBIF (באנגלית) דולב קליפורני, באתר The Plant List (באנגלית) דולב קליפורני, באתר IPNI (באנגלית) A Natural History of California google books דולב קליפורני באתר הרשימה האדומה של IUCN
נבחרת ישראל בכדורגל נשים עד גיל 19

נבחרת ישראל בכדורגל נשים עד גיל 19 או נבחרת הנערות של ישראל היא נבחרת הכדורגל הלאומית של ישראל בכדורגל נשים עד גיל 19. סגל הנבחרת מורכב ממיטב שחקניות הכדורגל המחזיקות באזרחות ישראלית שגילן מתחת ל-19 (אף כי גילן יכול להגיע גם ל-20 במקרים מסוימים). מאמן הנבחרת ממונה על ידי ההתאחדות לכדורגל בישראל, הגוף האדמיניסטרטיבי החולש על נבחרות ישראל בכל הגילים ועל הכדורגל הישראלי כולו. הנבחרת שיחקה בטורנירי העפלה לאליפויות אירופה כבר מ-1997, אך מעולם לא עברה את שלב המוקדמות. הישג השיא בטורנירי המוקדמות היה העפלה לשלב העילית (שלב הבתים הסופי לקראת האליפות) במסגרת המוקדמות לאליפות ב-2005, 2006, 2018 ו-2020. למרות זאת, הנבחרת השתתפה בטורניר הגמר ב-2015 כמארחת הטורניר. נבחרת הנערות הוקמה בשנת 1997 במקביל להקמת נבחרת הנשים הלאומית. הנבחרת הוקמה כנבחרת נשים עד גיל 18 לפי חוקי פיפ"א בשנים אלו. למאמן הנבחרת מונה אלון שרייר שהוביל אותה בקמפיינים הראשונים. במשחקה הרשמי הראשון במסגרת מוקדמות אליפות אירופה אירחה הנבחרת את טורקיה וניצחה אותה 3–2. ב-2012 ישראל הגישה את מועמדותה לאירוח אליפות אירופה בכדורגל נשים עד גיל 19 וזכתה באירוח הטורניר שהתקיים בשנת 2015. בעקבות זאת, השתתפה נבחרת ישראל באופן אוטומטי באליפות ולכן הוחלט לבנות את הנבחרת מהבסיס. על מנת ליצור נבחרת כדורגל ראויה שתוכל להתמודד מול נבחרות ארופאיות ועל מנת לבנות דור המשך, הוקמה ב-2012 האקדמיה לכדורגל בנות שהיוותה בטורניר את הנבחרת ומהווה עד היום את הבסיס לנבחרות ישראל לנערות עד גיל 17 ועד גיל 19. באליפות עצמה, לא עברה הנבחרת את שלב הבתים לאחר שהפסידה בשלושת המשחקים והפרש השערים הכולל שלה עמד על 1–9 לחובתה. ב-2016 יצא הסרט הדוקומנטרי "אמיצות" על בנות הנבחרת. על פי חוקי התחרות, הסגל כלל 18 שחקניות: שוערות: פורטונה רובין, חנה בושרי שחקניות הגנה: קרן גור, נועם קדם, שיינה לוי, שי פרל (קפטנית), שחר נקב, לורן גוטסמן קשריות: מריאן עוואד, מאיה קבררה, אנה מנביץ', אלינה מטקלוב, אופל סופר, סאמר סופר, שרית וינשטוק חלוצות: עדן אביטל, ג'ינה עידה, דליה דכוור מאמן: גיא עזורי עוזר מאמן: ז'אן טלסניקוב מאמנת שוערים: איריס אנטמן ארבעת הטורנירים הראשונים היו לנבחרת נשים עד גיל 18. משנת 2002 לנבחרת נשים עד גיל 19. כדורגל נשים בישראל עמוד הנבחרת באתר ההתאחדות לכדורגל בישראל עמוד הנבחרת באתר אופ"א European Women's U-18/U-19 Championship באתר RSSSF. בן מיטלמן, ‏המגרש שלהן: נבחרת הבנות שהתחילה מאפס, באתר ‏מאקו‏, 23 בפברואר 2014 רקורד משחקים של נבחרת הנערות https://web.archive.org/web/20021127135915/http://geocities.com/k_nashim/toldot.htm תולדות כדורגל הנשים בישראל] מתוך ארכיון האינטרנט, כדורגל נשים באתר geocities באתר אופ"א מוטי פשכצקי, ‏יורו עד גיל 19 לנשים ייערך בישראל ב-2015, באתר ערוץ הספורט, 20 במרץ 2012 לירון שרון, ‏"אמיצות": סרט דוקו שעוקב אחרי נבחרת הנערות, באתר ONE‏, 8 בפברואר 2016 לימור שפיגל, חלוצות כחול-לבן, באתר ישראל היום, 15 ביולי 2015
שוורצהורן

שוורצהורן (בגרמנית: Schwarzhorn) הוא הר ברכס האלפים הברניים המתנשא לגובה של 2,928 מטר מעל פני הים, וממוקם בקנטון ברן בשווייץ. ההר ממוקם בין אגם ברינץ לעיירה גרינדלוולד ברכס הקיצוני מצפון מזרח האלפים הברניים הכולל בנוסף את ההרים לושרהורן רוטהפלו פאולהורן וילדגרסט אולטשיבורג וצ'ינגל. וגובל מצפון באגם ברינץ, מדרום בעיירה גרינדלוולד, ממערב בעמק לאוטהברונן ובעמק לושן (Lütschental), וממזרח בנהר ארה מצדו המזרחי נמצא הר צ'ינגל ומצפונו הר וילדגרסט, מדרומו העיירה גרינדלוולד וממזרחו הר פאולהורן. בצדו הצפוני של ההר ישנו קרחון קטן בשם בלאו גלצ'רלי (Blau Gletscherli). עקב היותו הגבוה ביותר בגוש ההרים שבין אגם ברינץ והעיירה גרינדלוולד נחשב השוורצהורן לאחת מנקודות התצפית היפות ביותר בכל אזור רמת ברן. ניתן להגיע רגלית לפסגת ההר בשביל העולה דרך המדרון הדרומי. מדיה וקבצים בנושא שוורצהורן בוויקישיתוף שוורצהורן באתר Hikr
סרסל

סַרְסֶל (בצרפתית Sarcelles) היא קומונה בעלת 58,000 תושבים, בפרווריה הצפוניים של פריז, השוכנת במרחק של 16.3 קילומטר ממרכז פריז. הקומונה שייכת לקנטונים סרסל-צפון-מזרח וסרסל-דרום-מערב ברובע סרסל במחוז ואל ד'אואז, בחבל איל-דה-פראנס. בשנות החמישים והשישים הוקמו בדרום העיר שיכונים עבור הפייה-נואר וכן יהודים רבים אזרחי אלג'יריה שברחו מארצם עקב מלחמת העצמאות של אלג'יריה, בנוסף התיישבו במקום יהודים ממצרים לאחר המשבר בתעלת סואץ וכן יהודים רבים ממרוקו ותוניסיה בעיקר עם התגברות ההתנכלות ליהודים בארצות ערב בעקבות מלחמת ששת הימים ומלחמת יום כיפור. והעיר (יחד עם העיר הסמוכה סן-בריס-סו-פורה) נחשבת לאחד מהריכוזים היהודיים הגדולים בצרפת. ברבות השנים התחוללה מהפכה תורנית בעיר והוקמו בה מוסדות תורה וכוללי אברכים עד שזכתה לכינוי "ירושלים של צרפת". הרב אברהם אלחדד היה במשך עשרות שנים מראשי הקהילה והקים בה בית ספר יהודי תחת רשת אוצר התורה. בסרסל ישנה תחנה של הרכבת הפרוורית ה־RER בקו D. לסרסל מספר ערים תאומות והן: ישראל נתניה, ישראל (מ־1987) גרמניה הטרסהיים על המיין (אנ'), גרמניה (מ־1988) מדיה וקבצים בנושא סרסל בוויקישיתוף אתר האינטרנט הרשמי של סרסל סרסל, ברשת החברתית פייסבוק סרסל, ברשת החברתית אקס (טוויטר) סרסל, ברשת החברתית אינסטגרם סרסל (צרפת), דף שער בספרייה הלאומית
אלשטיין

אלשטיין הוא שם משפחה. האם התכוונתם ל... אברהם אלשטיין – מלחין, מעבד ומנצח יהודי-אמריקאי, שעסק בתחום תיאטרון היידיש ובתחום החזנות אדוארדו אלשטיין – איש עסקים יהודי ארגנטינאי חנן אלשטיין – עורך ספרות, מתרגם מגרמנית לעברית, מבקר תיאטרון ומרצה בבצלאל יואב אלשטיין – פרופסור לספרות עברית, שעסק במחקר הסיפור החסידי יצחק אלשטיין – ממייסדי חברת התרופות הישראלית "טבע" לילי אלשטיין – אשת עסקים ויזמית ישראלית; אלמנתו של יצחק אלשטיין נורית אלשטיין – משפטנית ישראלית, היועצת המשפטית לכנסת בין השנים 2005 ל-2010 גלית אלטשטיין (לעיתים מאוית בטעות "אלשטיין") – עיתונאית ואשת תקשורת ישראלית
ויקיפדיה הבסקית

ויקיפדיה הבסקית היא המהדורה של ויקיפדיה בשפה הבסקית. מהדורה זו החלה את דרכה ב-6 בדצמבר 2001 ונכון ל-25 בספטמבר 2024 ישנם בה 444,206 ערכים ו-349 משתמשים פעילים. מדד העומק שלה בתקופה זו, המהווה מדד גס לאיכות ערכים, עומד על 12.84 בלבד. זאת בהשוואה למדד עומק של 267.86 עבור ויקיפדיה העברית ו-1214.95 עבור ויקיפדיה האנגלית באותה תקופה. בראיון שנערך באוגוסט 2007 עם ג'ימי ויילס, מייסד מיזם ויקיפדיה, הוא הזכיר את ויקיפדיה הבסקית כדוגמה מדוע יש להחזיק ויקיפדיות בשפות עם מיעוט של דוברים: "כרגע בתוך ויקיפדיה אנחנו רואים בוודאות מספר פרויקטים מוצלחים בשפות אירופאיות קטנות. ככל הנראה אין באמת צורך בוויקיפדיה הוולשית. מספר האנשים הדוברים ולשית ואינם דוברי אנגלית זעום ביותר והוא הולך וקטן מדי שנה. אז למה יש לנו את ויקיפדיה בשפה הוולשית? ובכן, אנשים רצו בה, אז הם יצרו אותה. ושימור השפה הוא המוטיב הראשי. זו שפת האם שלהם אז הם רוצים לשמור עליה בחיים, לשמור את הספרות שלהם בחיים. כמה מהוויקיפדיות הגדולות יותר בשפות "קטנות" כמו ויקיפדיה הבסקית והקטלאנית זכו להצלחה. אני בהחלט רואה בשימור חלקים משפתך ומתרבותך באמצעות מיזמים שיתופיים דבר הגיוני." ב-25 בינואר 2008, ויקיפדיה הבסקית זכתה באות ממגזין "ארגיה" הבסקי בקטגוריית האינטרנט. ב-21 במאי 2011, ויקיפדיה הבסקית חצתה את הרף של 100,000 ערכים, עם יצירת ערך העוסק בדיכוי השימוש בשפה הבסקית לאורך ההיסטוריה. הערך נכתב בשותפות עם מספר רב של תורמים שונים. בדצמבר 2011, קרוב ל-11,000 ערכים חדשים הוספו למיזם על ידי משרד התרבות של הממשלה הבסקית. נכון לפברואר 2012, ויקיפדיה הבסקית הייתה הוויקיפדיה השנייה בעולם, היא הכילה מעל 100,000 ערכים ויחס הערכים בה יחסית לדוברי השפה היה הגבוה ביותר. הערכה זו מתבססת על כך שהיו 665,800 דוברי בסקית בזמנו. לוגו ויקיפדיה הבסקית לציון 30,000 ערכים לוגו ויקיפדיה הבסקית לציון 40,000 ערכים לוגו ויקיפדיה הבסקית לציון 50,000 ערכים לוגו ויקיפדיה הבסקית לציון 10 שנים להולדת המיזם אתר האינטרנט הרשמי של ויקיפדיה הבסקית (בבסקית) ויקיפדיה הבסקית, ברשת החברתית אקס (טוויטר) All Wikipedias ordered by number of articles. גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
ציטופלזמה

בביולוגיה של התא, ציטופלזמה (באנגלית: Cytoplasm), או פלזמת התא, היא החלק הכולל את כל החומר שבתוך התא פרט לגרעין. בתא פרוקריוטי (שאינו מכיל גרעין) כל האברונים מצויים בתוך הציטופלזמה, בעוד שבתא איקריוטי גרעין התא מופרד מהציטופלזמה, ותוכנו מכונה נוקלאופלזמה. הציטופלזמה מכילה בין 70% לבין 90% מים, ולרוב נראית שקופה. בתוך הציטופלזמה מתרחשים מרבית תהליכי התא, הכוללים מסלולים מטבוליים (כגון גליקוליזה) ומסלולים תאיים נוספים, כגון רבייה תאית. גבולה החיצוני של הציטופלזמה הוא קרום התא, המפריד אותה מהסביבה החיצונית ומווסת את מעבר החומרים לתוכה. הציטופלזמה נחלקת לשתי שכבות עיקריות: חיצונית (אקטופלזם) ופנימית (אנדופלזם). החלק של הציטופלזמה שלא כולל את האברונים עצמם מכונה "ציטוזול". הציטוזול הוא תמיסה צמיגית עם מרקם הדומה לג'לי קרוש למחצה, הכולל בתוכו שלד תא, מולקולות תוך-תאיות מסיסות, ומים, התופסים את רוב נפח התא. בצמחים, תנועה של הציטופלזמה מסביב לחלוליות קרויה ציקלוזיס (Cyclosis). הציטופלזמה מכילה שלושה מרכיבים עיקריים: ציטוזול, אברוני התא ו-Cytoplasmic inclusion. ערך מורחב – ציטוזול ציטוזול הוא החלק הציטופלזמתי שנמצא מחוץ לממברנות המקיפות את אברוני התא. הציטוזול מהווה כ-70% מנפח התא ומורכב ממים, ממלחים וממולקולות מסיסות. בנוסף לכך, הציטוזול מכיל פילמנטים היוצרים את שלד התא (כגון מיקרופילמנטים ומיקרוטובולי), חלבונים מסיסים ומבנים נוספים, כגון הריבוזום והפרוטאזום. ערך מורחב – אברון אברוני התא (המכונים לעיתים גם "אורגנלות") הם מבנים ציטופלזמתיים בעלי תפקוד מוגדר בתא העטופים בקרום משל עצמם. בין המבנים החשובים ביותר, ניתן למצוא בציטופלזמה את המיטוכונדריה, את הרשתית התוך פלסמית, את הגולג'י ואת הליזוזום. חלקיקים קטנים ובלתי מסיסים המרחפים בתוך הציטוזול וחסרי כל פעילות מטבולית מכונים Cytoplasmic inclusions. ישנו מגוון רחב מאוד של חומרים אלו בציטופלזמת תאים שונים, כגון צורן דו-חמצני המצוי בציטופלזמת תאי צמח. כמו כן, משפחת חומרים זו כוללת את כל החומרים האוגרים אנרגיה בתא, כגון גליקוגן, עמילן ופוליהידרוקסיבוטיראט (PHB). גם הליפידים המצויים בתא משתייכים לקבוצה זו. הליפידים נאגרים לרוב בתאי אדיפוציט, המתמחים באגירת שומן, אך ניתן למצוא אותם בכל התאים הפרוקריוטים והאיקריוטים והם עוברים תהליכי פירוק לצורך הפקת אנרגיה זמינה לתא. ציטופלזמה, באתר אנציקלופדיה בריטניקה (באנגלית) צִיטוֹפְּלַזְמָה, פְּלַזְמַת הַתָּא במילון ביולוגיה כללית (תשס"ט), 2009, באתר האקדמיה ללשון העברית
פילוקרפין

פילוקרפין (בלועזית pilocarpine) היא תרופה המשמשת לטיפול בגלאוקומה ויובש בפה. זהו אלקלואיד פרסימפטומימטי שמופק מעלים של שיח אמריקאי טרופי בשם פילוקרפוס. זהו אגוניסט מוסקריני לא סלקטיבי במערכת העצבים הפאראסימפטטית שפועל על הקולטן המוסקרני M3. תרופה זו נמצאת ברשימת התרופות החיוניות של ארגון הבריאות העולמי. בטאניכול היא תרופה דומה אך עם משך השפעה ארוכה יותר. פילוקרפין מגרה הפרשת כמויות גדולות של רוק וזיעה. הוא משמש לטיפול ביובש בפה (קסרוסטומיה), בעיקר בתסמונת סיוגרן, אך גם כטיפול בתופעת לוואי של טיפול בהקרנות לסרטן הראש והצוואר. כמו כן, תרופה זו משמשת לטיפול בגלאוקומה פתוחת זווית כרונית וגלאוקומה סגורת זווית חריפה כבר מאה שנה. התרופה פועלת על תת-סוג של רצפטור מוסקריני (M3), שנמצא על שריר הסגר שבקשתית העין וגורם לכיווץ השרירים וכתוצאה מכך להתכווצות האישון. פילוקרפין משמש גם כדי לעורר את בלוטות הזיעה במבחן זיעה שנועד למדוד את הריכוז של הכלוריד והנתרן שמופרשים בה. מבחן זה משמש לאבחון סיסטיק פיברוזיס. תופעות הלוואי של תרופה זו קשורות ברובן לפעולתה כאגוניסט מוסקריני. פילוקרפין יכול לגרום להפרשת רוק מוגברת, הזעה, הפרשת ריר בסימפונות, ברדיקרדיה, הרחבת כלי דם ושילשולים. מדיה וקבצים בנושא פילוקרפין בוויקישיתוף הערך "פילוקרפין - Pilocarpine", באתר "ויקיתרופות" הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
גביע דייוויס 1928

אתגר הטניס הבינלאומי 1928 (באנגלית: 1928 International Lawn Tennis Challenge) הייתה התחרות ה-23 במניין של מה שנודע היום כ"גביע דייוויס". מחזיקי הגביע היו נציגי צרפת ומשחק הגמר נערך בפריז. לתחרות נרשמו 32 נבחרות שחולקו ל-2 בתים- "בית אמריקה" ו"בית אירופה". בין מנצחי הבתים נערך משחק על הזכות להתמודד עם מחזיקת הגביע על התואר. במשחק זה נבחרת ארצות הברית ניצחה את נבחרת איטליה. המשחק על התואר נערך ב-27-29 ביולי 1928 בפריז, צרפת. נבחרת צרפת שיחקה נגד נבחרת ארצות הברית וניצחה עם תוצאה 1:4. בכך היא זכתה בתואר בשנה השנייה ברציפות. בית זה כלל 6 נבחרות, כולל יפן והרפובליקה הסינית. לראש הבית הגיעה נבחרת ארצות הברית שהחזיקה בגביע בשנים 1920-1926. הבית כלל 26 קבוצות, כולל אוסטרליה, הפיליפינים, דרום אפריקה, ניו זילנד והודו הבריטית. לאחר משחקים מוקדמים החלו משחקי רבע הגמר. המשחק בין מנצחי הבתים התקיים בפריז, צרפת, במהלך 22-20 ביולי 1928. נבחרת ארצות הברית ניצחה את איטליה עם התוצאה 1:4. מדיה וקבצים בנושא גביע דייוויס 1928 בוויקישיתוף נתונים על התחרות
פיזוסטיגמין

פיזוסטיגמין (Physostigmine) הוא אלקלואיד פאראסימפתומימטי, ומעכב אצטיל-כולין אסטרז הפיך. הוא נמצא באופן טבעי בשעועית קלבר (Physostigma venenosum). החומר סונתז לראשונה בשנת 1935 על ידי פרסי לבון ג'וליאן וג'וזף פיקל. הוא משווק גם תחת השם המסחרי אזרין (eserine). פיזוסטיגמין משמש לטיפול בגלאוקומה, במחלת אלצהיימר וכן משמש להגברת תנועתיות המעי ושלפוחית השתן. לעיתים משתמשים בו גם לטיפול בתת-לחץ דם בעמידה (Orthostatic Hypotension). כיון שהוא אמין שלישוני, הוא יכול לחצות את מחסום דם-מוח, והוא ממשמש לטיפול בהרעלה של אטרופינים מוסקרינים דוגמת אטרופין, סקופולמין, ומינון יתר של תרופות אנטיכולינרגיות אחרות. מנת יתר יכולה לגרום לתסמונת כולינגרית. תופעות לוואי אחרות עשויות לכלול בחילות, הקאות, שלשולים, אנורקסיה, סחרחורות, כאבי ראש, כאבי בטן, הזעה והפרעות בעיכול. הערך "פיזוסטיגמין", באתר ויקירפואה הערך "פיזוסטיגמין", באתר "ויקיתרופות" מדיה וקבצים בנושא פיזוסטיגמין בוויקישיתוף פקודת הרוקחים, תוספת שנייה ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
דג'נרס

דג'נרס (באנגלית: DeGeneres) היא משפחה אמריקנית. האם התכוונתם ל... אלן דג'נרס – קומיקאית, שחקנית, זוכת פרס אמי ומנחת טלוויזיה אמריקנית, בת זוגה של פורשיה דה רוסי בטי דג'נרס – אקטיביסטית אמריקנית, אמה של אלן דג'נרס ואנס דג'נרס (אנ') – שחקן, מוזיקאי, מפיק ותסריטאי אמריקני, אחיה של אלן דג'נרס פורשיה דה רוסי ג'יימס דג'נרס – שחקנית אוסטרלית, בת זוגה של אלן דג'נרס
10BASE-T

10BASE-T הוא תקן יישומי של טכנולוגיית ה־Ethernet אשר מאפשר לתחנות קצה להתחבר זו לזו באמצעות כבל תקשורת מסוג זוגות שזורים. הכינוי 10BASE-T מורכב ממספר מאפיינים פיזיים של האמצעי: המספר 10 מצביע על מהירות העברת הנתונים בכבל - 10 מיליון סיביות לשנייה. המילה BASE היא למעשה קיצור של המילה baseband, המסמלת את שיטת השידור בה האות מועברת בצורה דיגיטלית ללא אפנון. כמו כן, בצורת שידור זו, בניגוד לשיטת broadband, לא ניתן להעביר מידע בשני הכיוונים בו-זמנית. האות T היא קיצור של המילה הלועזית Twisted pair (זוג שזור) - סוג הכבל בו משתמשים. האורך המקסימלי של כבל מסוג זה מוגבל ל-100 מטר בלבד, בדומה ל-100BASE-T ו-1000BASE-T. בקצוותיו של כבל 10BASE-T ישנו תקע מסוג RJ-45 הדומה לתקע של טלפון, אך גדול במקצת.
ג'יין אייר (סרט, 1996)

ג'יין אייר (באנגלית: Jane Eyre) הוא סרט מסוגת דרמה רומנטית משנת 1996 בהפקה אמריקאית, בריטית צרפתית ואיטלקית. זהו עיבוד לרומן ג'יין אייר מאת שרלוט ברונטה שיצא לאור ב-1847. הסרט בבימויו של פרנקו זפירלי נאמן ברובו למקור הספרותי, אם כי בהשמטות מהעלילה מחלקו האחרון של הרומן (הבריחה של ג'יין, תלאותיה בדרכה, מציאת קרובי משפחה ועבודה חדשה), כדי שיתאים לסרט עלילתי באורך של שעתיים. ג'יין אייר (בגילומה של אנה פקווין כילדה, ובגילומה של שארלוט גינסבורג כאשה צעירה) היא יתומה הגדלה בבית דודתה. בגיל 10 היא נשלחת לבית יתומים. בבגרותה היא מתקבלת לעבודה כאומנת אצל גברת פיירפקס (ג'ואן פלורייט) סוכנת הבית בביתו של מר רוצ'סטר (ויליאם הרט). למרות חזותה הנזירית ג'יין מפגינה תשוקה פנימית, מבטאת בחופשיות את דעותיה ומביעה את החוזק הנפשי שלה בשעת צרה. רוצ'סטר הוא אנטי גיבור ביירוני, מעונה ומיוסר בגלל בעיות משפחתיות, עוולות מן העבר וסודות. ג'יין ורוצ'סטר נמשכים זה לזה ומתאהבים. נקבע תאריך לנישואיהם. אך היא לא מודעת לכך שלאישה נוספת בבית יש חלק ברוצ'סטר, אשתו ברטה (מריה שניידר), אשה חולת נפש המתגוררת כלואה בעליית הגג יחד עם גרייס פול (בילי וייטלו) המשגיחה עליה. מייסון, אחיה של ברטה, ועורך הדין בריגס לא מאפשרים את קיום החתונה. ג'יין בורחת מהאחוזה, עולמה חרב עליה והיא מתמוטטת. כשהיא מתעוררת בבית כומר, היא מגלה שדוד שלה, אחי אביה שחי במדיירה, הוריש לה את הונו והיא כעת אישה בעלת אמצעים. הכומר סינג'ין ריברס מציעה לה נישואים אך ליבה נתון לרוצ'סטר והיא מסרבת. ג'יין חוזרת לת'ורנפילד הול ומוצאת את חורבות הבית, תוצאה מכך שברטה הפירומנית העלתה את הבית באש. השריפה פגעה ברוצ'סטר והוא כעת נכה ועיוור. ברטה עצמה נהרגה. אהבתה של ג'יין לרוצ'סטר לא פחתה, היא מטפלת בו עד להחלמתו, והם מתחתנים. שארלוט גינסבורג - ג'יין אייר ויליאם הרט - אדוארד פיירפקס רוצ'סטר אנה פקווין - ג'יין אייר כילדה פיונה שו - גברת ריד ג'ון ווד - מר ברוקלהרסט ג'רלדין צ'פלין - מיס סקצ'רד אמנדה רוט - מיס טמפל ליאן רו - הלן ברנס ריצ'רד ווריק - ג'ון ג'ואן פלורייט - גברת פיירפקס ג'ודית פרקר - ליאה ג'זפין סירי - אדל וארנס בילי וייטלו - גרייס פול אל מקפירסון - בלאנש אינגרם ג'וליאן פלוז - קולונל דנט אדוארד דה סוזה - ריצ'רד מייסון פיטר וודת'רופ - בריגס ראלף נוסק - הכומר ווד מריה שניידר - ברטה מייסון סמואל וסט - סינג'ין ריברס שרלוט אטנבורו - מרי ריברס אתר הצילומים של ת'ורנפילד הול היה האדון הול בבייקוול שבדרבישייר. מאז שהאדון הול שימש כאתר צילומים לסרט של זפירלי, גרסאות נוספות של "ג'יין אייר" גם עשו שימוש באתר זה, והוא כיום שם נרדף לת'ורנפילד הול. לפני כן שימש האדון הול כאתר הצילומים של הטירה ב"הנסיכה הקסומה". הסרט קיבל דירוג חיובי של 74% באתר הביקורות Rotten Tomatoes. בכתבה בניו יורק טיימס כינה צ'ארלס מקגרת' את הליהוק של הרט כ"ליהוק שגוי באופן מביך. רוצ'סטר נראה יותר תמהוני מאשר הטיפוס הביירוני המהורהר". בכל זאת, הוא כותב, "יש בסרט רגעים מוצלחים". "ג'יין אייר", במסד הנתונים הקולנועיים IMDb (באנגלית) "ג'יין אייר", באתר נטפליקס "ג'יין אייר", באתר AllMovie (באנגלית) "ג'יין אייר", באתר Rotten Tomatoes (באנגלית) "ג'יין אייר", באתר Box Office Mojo (באנגלית) "ג'יין אייר", באתר אידיבי "ג'יין אייר", במסד הנתונים הקולנועיים KinoPoisk (ברוסית) Filming Locations, IMDb "Charlotte Bronte's Jane Eyre (1996)". Rotten Tomatoes. נבדק ב-13 בפברואר 2011. {{cite web}}: (עזרה) McGrath, Charles (2011-03-04) Another Hike on the Moors for ‘Jane Eyre’, New York Times
סקנסקה

סקנסקה (באנגלית: Skanska AB, ‏OMX: SKA B) היא חברת בניה בינלאומית הממוקמת בשוודיה. מבין חברות הבניה בשוודיה היא הגדולה ביותר במדד כולל ובשוק הפרטי בתוך שלוש הגדולות. המשרדים הראשיים ממוקמים בסטוקהולם. פרק זה לוקה בחסר. אנא תרמו לוויקיפדיה והשלימו אותו. אצטדיון MetLife מגדל סוויס רה בית החולים מטר דאי (Mater Dei), במלטה גורד השחקים הרון בלונדון גשר ארסונד בין דנמרק לשוודיה מדיה וקבצים בנושא סקנסקה בוויקישיתוף אתר האינטרנט הרשמי של סקנסקה (באנגלית) סקנסקה, ברשת החברתית אקס (טוויטר) ערך זה הוא קצרמר בנושא חברות ובנושא שוודיה. אתם מוזמנים לתרום לוויקיפדיה ולהרחיב אותו.
ברנזון

האם התכוונתם ל... אהרון ברנזון – מראשי מועצת ראש פינה אמנון ברנזון – מפיק ישראלי צבי ברנזון – שופט בית המשפט העליון בישראל ברנסון
גביע דייוויס 1929

אתגר הטניס הבינלאומי 1929 (באנגלית: 1929 International Lawn Tennis Challenge) הייתה התחרות ה-24 במניין של מה שנודע היום כ"גביע דייוויס". מחזיקי הגביע היו נציגי צרפת ומשחק הגמר נערך בפריז. לתחרות נרשמו 28 נבחרות שחולקו ל-2 בתים- "בית אמריקה" ו-"בית אירופה". בין מנצחי הבתים נערך משחק על הזכות להתמודד עם מחזיקת הגביע על התואר. במשחק זה נבחרת ארצות הברית ניצחה את נבחרת גרמניה. המשחק על התואר נערך ב-26-28 ביולי 1929 בפריז, צרפת. נבחרת צרפת שיחקה נגד נבחרת ארצות הברית וניצחה עם תוצאה 2:3. בכך היא זכתה בתואר בשנה השלישית ברציפות. בית זה כלל 5 נבחרות, כולל יפן. במשחק המוקדם נבחרת ארצות הברית ניצחה את קנדה ובהמשך החלו משחקי חצי הגמר והגמר. לראש הבית הגיעה נבחרת ארצות הברית שהחזיקה בגביע בשנים 1920-1926. הבית כלל 23 קבוצות, כולל דרום אפריקה, צ'ילה ומצרים. אוסטרליה וניו זילנד שבשנת 1928 שיחקו בבית זה לא השתתפו השנה. לאחר משחקים מוקדמים החלו משחקי רבע הגמר. המשחק בין מנצחי הבתים התקיים בברלין, גרמניה במהלך 21-19 ביולי 1929. נבחרת ארצות הברית ניצחה את גרמניה עם התוצאה 0:5. מדיה וקבצים בנושא גביע דייוויס 1929 בוויקישיתוף נתונים על התחרות
בחירות 2015

האם התכוונתם ל... הבחירות לכנסת העשרים – נערכו ב-17 במרץ 2015 והביאו לכינונה של הכנסת העשרים הבחירות הכלליות ביוון 2015 – נערכו ב-25 בינואר 2015 ובמהלכן נבחרו כל 300 חברי הפרלמנט של יוון הבחירות לפרלמנט באסטוניה 2015 – נערכו ב-1 במרץ 2015 הבחירות הכלליות בטורקיה (יוני 2015) – נערכו ב-7 ביוני 2015 הבחירות הפדרליות בקנדה (2015) – נערכו ב-19 באוקטובר 2015, ובמהלכן נבחרו חברי בית הנבחרים של קנדה הבחירות הכלליות בבריטניה (2015) – נערכו ב-7 במאי 2015, ובמהלכן נבחר הפרלמנט ה-56 של הממלכה המאוחדת הבחירות הכלליות בניגריה 2015 – התקיימו ב-28 במרץ 2015 ובמהלכן נבחר הנשיא ונציגי בית הנבחרים והסנאט הבחירות הכלליות במיאנמר (2015) – נערכו ב-8 בנובמבר 2015